Түркімен түрмелерінде хабарсыз кеткен тағы бір тұтқынның қаза болғаны мәлім болды
"Түркімен түрмелерінде хабарсыз кеткен тағы бір тұтқынның қаза болғаны мәлім болды" | "https://abai.kz/post/67286"
TITLE: Түркімен түрмелерінде хабарсыз кеткен тағы бір тұтқынның қаза болғаны мәлім болды
URL: https://abai.kz/post/67286
META: "Түркімен түрмелерінде хабарсыз кеткен тағы бір тұтқынның қаза болғаны мәлім болды" | "https://abai.kz/post/67286"
DATE: 13.03.2018
AUTHOR(s): Abai.kz
TOTAL WORDS: 137
TEXT: Түркімен түрмелерінде хабар-ошарсыз кеткен тағы бір тұтқын әйгілі Овадан-депе колониясында қаза болғаны мәлім болды. Бұл туралы "Хроники Туркменистана" басылымы өзінің дереккөздеріне сілтеме жасап хабарлады. Басылым мәліметіне қарағанда, Түркіменстан ҰҚК тергеу бөлімінің бұрынғы басшысы Бегмурад Отузов ақпан айының басында қайтыс болған. Марқұмның денесі туыстарына тапсырылды. "Хроники Туркменистана" дереккөзінің мәліметіне қарағанда, марқұмның денесі бар болғаны 45 келі болған. Отузов 2002 жылы 25 жылға бас бостандығынан айрылған. "Оларды тірідей көрсет!" халықаралық адам құқықтарын қорғау науқанының мәліметіне қарағанда, Отузов істі болардан бұрын Лебап уәлаяты басшысының бірінші орынбасары қызметін атқарған. 2002 жылы сәуірде оны "Түркіменстан Ұлттық қауіпсіздік комитетінде істеген жылдары жіберген көптеген олқылықтары үшін" соттады, мемлекеттік сыйлықтары мен әскери шендерінен айырды. Түркіменстан билігі 15 жылдан астам уақыттан бері 2002 жылы қараша оқиғасынан кейін ұсталған ондаған азаматтың тағдыры туралы ешқандай хабар таратпай отыр. Халықаралық ұйымдар оларды зорлық-зомбылық көріп, із-түссіз жоғалғандар санатына жатқызған. Abai.kz
